

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 25.martā Nr.125

(protokols Nr.4, 36.p.)

**Par precizējumiem 13.11.2020. Priekuļu novada pašvaldības domes lēmumā Nr. 470**

**“Par valsts aizdevumu”**

Priekuļu novada pašvaldības dome 2020. gada 13. novembrī pieņēma lēmumu Nr. 470 “Par valsts aizdevumu” (protokols Nr.18, 3. punkts), tai skaitā nolēma lūgt vidēja termiņa valsts budžeta aizdevumu Valsts kasē: EUR 60 600 apmērā informācijas un komunikācijas tehnoloģiju infrastruktūras pilnveidei un e-pakalpojumu nodrošināšanai.

Plānotais investīciju projekts iekļauts Priekuļu novada Attīstības programmas 2015.-2021.gadam Investīciju plānā, Rīcībā - R 1.46, R 1.55, R 1.57, R 1.59.

Ministru kabinets 2021. gada 11. februārī pieņēma noteikumus Nr. 104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršana”, kur 3.1.4. punkts nosaka, ka investīciju projektu īstenošana paredzēta jaunu pašvaldības pakalpojumu sniegšanas veidu attīstībai, ja tiek aizstāts kāds no esošajiem pakalpojumiem ar jaunu bezkontakta vai autonomu risinājumu, kas samazina klātienes saskarsmes nepieciešamību, un valsts aizdevums nepārsniedz 1 000 000 euro vienam investīciju projektam.

Ņemot vērā Ministru kabineta pieņemtos noteikumus nepieciešams veikt precizējumus iepriekš norādītajā Priekuļu novada pašvaldības domes lēmumā.

2020. gada 16.novembrī Amatas novada pašvaldības, Cēsu novada pašvaldības, Jaunpiebalgas novada pašvaldības, Līgatnes novada pašvaldības, Pārgaujas novada pašvaldības, Priekuļu novada pašvaldības, Vecpiebalgas novada pašvaldības Finanšu komisijas sēdē tika pieņemts lēmums (protokols Nr. 8, 2. punkts) “Par Priekuļu novada pašvaldības aizņēmumu”, ar kuru saskaņots Priekuļu novada pašvaldības vidēja termiņa valsts budžeta aizdevums Valsts kasē 60 600 EUR (sešdesmit tūkstoši un seši simti eiro un 00 centi) apmērā informācijas un komunikācijas tehnoloģiju infrastruktūras pilnveidei un e-pakalpojumu nodrošināšanai.

Pamatojoties uz Ministru kabineta 2021. gada 11. februāra noteikumus Nr. 104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršana”, likuma “Par pašvaldībām” 15. panta pirmās daļas 2. punktu un 21. panta pirmās daļas 27.punktu un minētā likuma panta otro daļu, 2021.gada 22. marta Finanšu komitejas (protokols Nr.4) lēmumu, elektroniski balsojot tiešsaistē, PAR –13 (Elīna Stapulone, Dace Kalniņa, Aivars Tīdemanis, Jānis Mičulis, Arnis Melbārdis, Aivars Kalnietis, Māris Baltiņš, Baiba Karlsberga, Normunds Kažoks, Sarmīte Orehova, Mārīte Raudziņa, Juris Sukaruks, Elīna Krieviņa), PRET –nav, ATTURAS –nav, Priekuļu novada dome **nolemj**

1. Veikt precizējumus Priekuļu novada pašvaldības domes 2020. gada 13. novembra lēmuma Nr. 470 “Par valsts aizdevumu” (protokols Nr.18, 3.punkts) 6. punktā, izsakot to šādā redakcijā:

“ 6. Atbilstoši Ministru kabineta 2021. gada 11. februāra noteikumiem Nr. 104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 4. punktam sagatavot un iesniegt investīciju projektu izvērtēšanai Vides aizsardzības un reģionālās attīstības ministrijā.”

1. Par pieņemto lēmumu informēt Amatas novada pašvaldības, Cēsu novada pašvaldības, Jaunpiebalgas novada pašvaldības, Līgatnes novada pašvaldības, Pārgaujas novada pašvaldības, Priekuļu novada pašvaldības, Vecpiebalgas novada pašvaldības Finanšu komisiju.
2. Atbildīgā par lēmuma izpildi Finanšu un grāmatvedības nodaļas vadītāja Ieva Butāne.
3. Kontroli par lēmuma izpildi veic izpilddirektors Fjodors Puņeiko.

Domes priekšsēdētāja (paraksts) Elīna Stapulone

.